钦定古今图书集成/理学汇编/学行典/第056卷 > 徐三重庸斋日记 > 《仁说》宋·苏轼
## 钦定古今图书集成/理学汇编/学行典/第056卷 > 徐三重庸斋日记 > 《仁说》宋·苏轼

《孟子》曰：“仁者如射，发而不中，反求诸身。吾尝学射矣，
始也常志于中，目存乎鹄，手往从之，十发而九失其
一，中者幸也。有善射者教吾反求诸身，手持权衡，足
蹈规矩，四肢百体，皆有法焉。一法不修，一疾随之。病
尽而法完，则心不期中，目不存鹄，十发十中矣。四肢
百体，一不如法，差于此者在毫厘之内，而失于彼者”
在寻丈之外矣。故曰：“孟子之所谓仁者如射”，则孔子
之所谓“克己复礼”也。君子之于仁，尽力而求之，有不
获焉。退而求之身，莫若自克，自克而反于礼，一日足
矣。何也？凡害于仁者尽也，害于仁者尽而仁不可胜
用。故曰：“非礼勿视，非礼勿听，非礼勿言，非礼勿动”，一
不如礼，在我者甚微，而民有不得其死者矣。“非礼”之
害。甚于“杀不辜。”“不仁”之祸。无大于此故也。